การแข่งขันฟุตบอลระหว่างไทยกับเวียดนาม

**การแข่งขันฟุตบอลระหว่างไทยกับเวียดนาม** เป็นการแข่งขันฟุตบอลระหว่างฟุตบอลทีมชาติไทยกับฟุตบอลทีมชาติเวียดนาม ถือเป็นการแข่งขันกีฬารายการสำคัญในเอเชียตะวันออกเฉียงใต้ โดยเริ่มเป็นคู่แข่งกันตั้งแต่ปี พ.ศ. 2499 โดยสถิติในการพบกันตั้งแต่นัดแรก ไทยกับเวียดนามแข่งมาแล้ว 59 นัด เวียดนาม (รวมเวียดนามใต้) ชนะ 25 นัด ไทยชนะ 22 นัด เสมอกัน 12 นัด และในการพบกันของทั้งสองทีมในแต่ละครั้ง มักจะได้รับการพูดถึงจากแฟนบอลและสื่อมวลชนของทั้งสองประเทศและในเอเชียตะวันออกเฉียงใต้ จนได้รับการขนานนามว่าเป็น "เอลกลาซิโกแห่งอาเซียน"

## ภูมิหลัง
ทีมชาติไทยพบกับทีมชาติเวียดนามครั้งแรกในปี พ.ศ. 2499 ซึ่งขณะนั้นยังเป็นทีมชาติเวียดนามใต้ โดยการพบกันระหว่างทั้งสองทีมนับตั้งแต่นั้นมีลักษณะของช่วงเวลาแห่งความได้เปรียบที่สลับกันไปมา แม้ว่าโดยรวมแล้วยังคงมีความสูสีอยู่พอสมควร ในช่วงแรก ทีมชาติไทยมีสถิติเป็นรองเวียดนามใต้ โดยแพ้ 20 จาก 28 นัด และชนะเพียง 5 นัด อย่างไรก็ตาม หลังจากเวียดนามรวมชาติและกลับเข้าสู่การแข่งขันฟุตบอลระดับนานาชาติในปี พ.ศ. 2534 ทีมชาติไทยได้สร้างช่วงเวลาแห่งความเหนือกว่าจนถึงปี พ.ศ. 2559 ด้วยสถิติชนะ 14 นัด เสมอ 4 นัด และแพ้เพียง 2 นัด ตั้งแต่ปลายปี พ.ศ. 2560 เป็นต้นมา การแข่งขันระหว่างทั้งสองทีมมีความสูสีมากขึ้น โดยทั้งสองทีมชนะฝ่ายละ 3 นัด และเสมอ 4 นัด จากทั้งหมด 10 นัด (ณ ปี พ.ศ. 2568) โดยการพบกันครั้งล่าสุดคือการแข่งขันอาเซียน มิตซูบิชิ อิเล็กทริค คัพ 2024 รอบชิงชนะเลิศนัดที่สอง โดยเป็นทีมชาติเวียดนามที่ชนะไปด้วยสกอร์ 2–3

ด้วยสถิติดังกล่าว เมื่อเทียบกับทีมชาติในเอเชียตะวันออกเฉียงใต้อย่างอินโดนีเซีย มาเลเซีย หรือสิงคโปร์ ทำให้ทีมชาติไทยเป็นทีมคู่ต่อสู้ที่น่าเกรงขามและเป็นที่หลงใหลของแฟนบอลเวียดนามในความทะเยอทะยานที่จะครองเจ้าแห่งฟุตบอลในภูมิภาคเอเชียตะวันออกเฉียงใต้

ในแง่ของสถิติระดับภูมิภาค ทีมชาติไทยเป็นทีมที่ประสบความสำเร็จมากที่สุดในฟุตบอลชายของเอเชียตะวันออกเฉียงใต้ โดยคว้าแชมป์ฟุตบอลชิงแชมป์แห่งชาติอาเซียนได้ทั้งหมด 7 สมัย ในขณะที่เวียดนามได้ไป 3 สมัย นับตั้งแต่ศตวรรษที่ 21 ไทยยังได้ผ่านเข้ารอบเอเชียนคัพ มากกว่าเวียดนาม แม้ว่ารายการหลังจะมีผลงานโดยรวมที่ดีกว่าในสองรุ่นที่พวกเขาผ่านเข้ารอบได้ก็ตาม ระหว่างการแข่งขันฟุตบอลเอเชียนคัพ 2007 เวียดนามกลายเป็นประเทศเจ้าภาพเพียงประเทศเดียวที่ผ่านเข้ารอบน็อกเอาต์ ขณะที่ไทย รวมถึงอินโดนีเซีย และมาเลเซีย ตกรอบแบ่งกลุ่ม รวมถึงในเอเชียนคัพ 2019 เวียดนามเข้าถึงรอบก่อนรองชนะเลิศ ขณะที่ไทยตกรอบ 16 ทีมสุดท้าย

ในมุมมองทางสังคม สื่อมวลชนมักจะเรียกว่าการแข่งขันระหว่างไทยกับเวียดนามว่าเป็น "คู่อริ" () ซึ่งมาจากการแข่งขันทางเศรษฐกิจ การทหาร สงคราม และภูมิหลังทางประวัติศาสตร์ของทั้งสองประเทศ ด้วยผลงานของทีมชาติไทยที่เป็นที่ประจักษ์ในเอเชียทำให้ทีมชาติไทยกลายเป็นคู่แข่งสำคัญของทีมชาติเวียดนาม ตั้งแต่ปี พ.ศ. 2538 การแข่งขันส่วนใหญ่มักจะได้รับความนิยมจากแฟนบอลไทย สวนทางกับแฟนบอลเวียดนามที่ไม่พอใจเป็นครั้งคราวจากผลงานของทีม แต่ความนิยมและความเข้มข้นของการแข่งขันเพิ่มขึ้นเรื่อย ๆ โดยเฉพาะจากฝั่งเวียดนามที่มีการประโคมข่าวจากสื่อมวลชนเกี่ยวกับความแข็งเกร่งของทีมชาติไทยในเอเชียตะวันออกเฉียงใต้ และการชนะในบ้านเวียดนามทำให้แฟนบอลเวียดนามเกิดความไม่สบายใจ จนเกิดวลีเกี่ยวกับทีมชาติว่า *"แพ้ใครก็ได้ ยกเว้นแพ้ไทย"* () ด้วยผลงานที่ทีมเวียดนามมักจะแพ้ทีมชาติไทย ทำให้มีแฟนบอลเวียดนามหลายคนมักจะเอาผลงานของทีมชาติเวียดนามและทีมชาติไทยในหลาย ๆ รายการมาเปรียบเทียบกันทั้งในเกมอุ่นเครื่อง รุ่นเยาวชน รายการระดับภูมิภาค รายการคัดเลือกใหญ่ ๆ (ฟุตบอลโลก, เอเชียนคัพ) รวมถึงการเทียบอันดับโลกฟีฟ่า และลุกลามไปถึงทีมฟุตบอลหญิง และระดับสโมสร 

หลาย ๆ นัดยังคงอยู่ในความทรงจำของแฟนบอลทั้งสองฝั่ง เช่นในการแข่งขันเอเอฟเอฟ ซูซูกิ คัพ 2008 รอบชิงชนะเลิศนัดแรก ที่ทีมชาติเวียดนามเอาชนะทีมชาติไทยไป 1–2 หรือในฟุตบอลโลก 2018 รอบคัดเลือก โซนเอเชีย ที่ทีมชาติไทยเอาชนะทีมชาติเวียดนามด้วยสกอร์ 0–3

## รายชื่อการแข่งขัน (ทีมชาย)
[thumb|การแข่งขันระหว่าง[ฟุตบอลทีมชาติไทย|ไทยกับเวียดนามในฟุตบอลชิงแชมป์แห่งชาติอาเซียน 2008 รอบแบ่งกลุ่ม ณ สนามกีฬาสุระกุล จังหวัดภูเก็ต ประเทศไทย]]

### ทีมชาติชุดใหญ่

#### ไทย กับ เวียดนามใต้

#### ไทย กับ เวียดนาม

#### สถิติ

#### ผู้ทำประตูสูงสุด

**ตัวหนา** คือนักเตะที่ยังเล่นให้กับทีมชาติในปัจจุบัน

### ชุดเยาวชนอายุไม่เกิน 23 ปี

#### สถิติ

### ชุดเยาวชนอายุไม่เกิน 20 ปี

#### สถิติ

### ชุดเยาวชนอายุไม่เกิน 17 ปี

#### สถิติ

## รายชื่อการแข่งขัน (ทีมหญิง)
[thumb|การแข่งขันระหว่าง[ฟุตบอลหญิงทีมชาติเวียดนาม|เวียดนามกับไทยในซีเกมส์ 2019 นัดชิงชนะเลิศ]]ทั้งสองประเทศยังเป็นคู่ปรับสำคัญในฟุตบอลหญิง เนื่องจากทั้งสองทีมต่างเป็นทีมที่แข็งแกร่งของภูมิภาค จากการพบกันทั้งหมด 38 นัด เวียดนามมีสถิติที่เหนือกว่า โดยชนะ 20 นัด ไทยชนะ 9 นัด และเสมอกัน 9 นัด

### ทีมชาติชุดใหญ่

#### สถิติ

#### ผู้ทำประตูสูงสุด

**ตัวหนา** คือนักเตะที่ยังเล่นให้กับทีมชาติในปัจจุบัน

### ชุดเยาวชนอายุไม่เกิน 20 ปี

#### สถิติ

### ชุดเยาวชนอายุไม่เกิน 17 ปี

#### สถิติ

### ชุดเยาวชนอายุไม่เกิน 14 ปี

#### สถิติ

## ดูเพิ่ม
* การแข่งขันฟุตบอลระหว่างไทยกับพม่า
* การแข่งขันฟุตบอลระหว่างญี่ปุ่นกับเกาหลีใต้

## อ้างอิง

หมวดหมู่:ฟุตบอลทีมชาติไทย
หมวดหมู่:ฟุตบอลทีมชาติเวียดนาม
หมวดหมู่:ความสัมพันธ์ไทย–เวียดนาม
หมวดหมู่:คู่แข่งฟุตบอล
หมวดหมู่:คู่แข่งฟุตบอลทีมชาติไทย
หมวดหมู่:คู่แข่งฟุตบอลไทย–เวียดนาม